invalid@example.com (jizun), jizun
Mon, 22 Aug 2016 14:21:16 +0000
百姓寻根问祖

清•光绪《电白县乡土志•氏族》

本境氏族若邵、黄、杨、蔡、梁、崔、李、王、谢、刘、潘皆号大姓，谨分详世系如下：

邵氏：周召公食邑于召，子孙因以为氏，后加邑为邵。宋咸淳间有邵日荣者，福建莆田县人，为高州教授。因中原乱，遂家于电白海头村，后分居文峰、白马、那及、新陂各村，至今传二十七代。

黄氏：颛顼帝曾孙陆终之后受封于黄，子孙因以为氏。宋咸淳间有黄十九者，福建闽县人，为高州巡检。卸任后，因中原乱，遂家于电白庄垌乡。帝m航海泊洲，十九率兵勤王，命守那黎寨，与元战殁，封忠烈侯。传及数世，支庶蕃衍，遂分居山兜、瑚塘、祥垌各村，至今传二十七代。又有山和族、石阁族、长山族、衡口族，亦蕃盛。

杨氏：虞叔之后伯侨封于杨，子孙因以为氏。宋有杨仁寿者，绍兴年间自闽迁粤，居潮州。至绍熙间自潮迁电白爵山村，后分居昼埠、河垌、石窟各村，至今传二十六代。

蔡氏：蔡叔度子蔡仲封于蔡，子孙因以为氏。宋景炎年间，福建莆田县有蔡秋涧者，任琼州府太守，俸满回里，路经电白，遂卜居电白庄垌乡。后分居大登坡、石头袋、咸水、马踏各处，至今传二十六代。又有林头族，亦蕃盛。(1276年 宋端宗景炎元年...